CELEX: 62019TN0652
Language: da
Date: 2019-09-26 00:00:00
Title: Sag T-652/19: Sag anlagt den 26. september 2019 – Elevolution – Engenharia mod Kommissionen

25.11.2019   
            
            
               DA
            
            
               Den Europæiske Unions Tidende
            
            
               C 399/84
            
         
      Sag anlagt den 26. september 2019 – Elevolution – Engenharia mod Kommissionen
      (Sag T-652/19)
      (2019/C 399/103)
      Processprog: portugisisk
      
         Parter
      
      
         Sagsøger: Elevolution – Engenharia SA (Amadora, Portugal) (ved advokaterne M. Marques Mendes, R. Campos, A. Dias Henriques, M. Troncoso Ferrer og C. García Fernández)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgeren gives medhold, og den anfægtede afgørelse annulleres i sin helhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende vedrørende en fejl i Kommissionens afgørelse af 12. juli 2019 vedtaget af den fungerende direktør for Generaldirektoratet for Internationalt Samarbejde og Udvikling (DEVCO), dokument Ares(2019)4611765 – 16/07/2019, hvorved sagsøgeren blev udelukket fra procedurerne for indgåelse af offentlige kontrakter og tildeling af tilskud finansieret af EUF inden for rammerne af Rådets forordning 2015/323 for en periode på tre år, og hvorved der blev truffet bestemmelse om offentliggørelse af oplysningerne om udelukkelsen på Kommissionens websted for så vidt angår de faktiske omstændigheder.
                  
                               
                           
                           
                              Sagsøgeren er af den opfattelse, at Kommissionen begik en fejl i afgørelsen med hensyn til de faktiske omstændigheder, nemlig med hensyn til forsinkelserne i gennemførelsen af arbejdet, som ikke skyldes sagsøgeren. Den forligsprocedure, som var fastsat i kontrakten, burde have været gennemført, og det kan ikke tilskrives sagsøgeren, at voldgiftsretten ikke blev nedsat.
                           
                        
            
                  2.
               
               
                  Andet anbringende vedrørende manglende begrundelse og en tilsidesættelse af lovgivningen, nærmere bestemt artikel 143, stk. 5, i forordning (EU, Euratom) 2018/1046 og artikel 41 i Den Europæiske Unions charter om grundlæggende rettigheder, samt tilsidesættelse af retten til god forvaltning.
                  
                               
                           
                           
                              Afgørelsen er behæftet med en begrundelsesfejl, idet den ikke gør det muligt for sagsøgeren at kende den analyse og de konklusioner, som fulgte af den obligatoriske forudgående kontradiktoriske procedure, som arrangeres af det i finansforordningen omhandlede panel. Ved at lade den forudgående kontradiktoriske procedure ude af betragtning og ved at undlade på nogen måde at nævne resultaterne af denne er afgørelsen ligeledes behæftet med en fejl i form af tilsidesættelse af lovgivningen, idet den sætter spørgsmålstegn ved og tilsidesætter finansforordningens artikel 143, særligt stk. 5 heri, og bringer retten til en god forvaltning som fastsat i artikel 41 i Den Europæiske Unions charter om grundlæggende rettigheder i fare.
                           
                        
            
                  3.
               
               
                  Tredje anbringende vedrørende tilsidesættelse af artikel 109, stk. 1, litra b) (indtil den 1.1.2016), og artikel 106, stk. 1, litra e) (fra den 1.1.2016), og senere artikel 47 i chartret om grundlæggende rettigheder.
                  
                               
                           
                           
                              I forbindelse med vedtagelsen af afgørelsen om, hvorvidt sagsøgeren skulle udelukkes fra de procedurer for indgåelse af offentlige kontrakter og tildeling af tilskud, som er reguleret ved forordning (EU) 2015/323 og Rådets forordning (EU) 2018/1877, er Kommissionen samtidigt dommer og part. I en situation, hvor spørgsmålet om, hvorvidt en kontrakt er blevet misligholdt, endnu ikke er afgjort, vil det forhold, at der udelukkende tages hensyn til Kommissionens og/eller bygherrens argumenter, og sagsøgerens argumenter lades ude af betragtning, indebære en tilsidesættelse af artikel 47 i chartret om grundlæggende rettigheder, eftersom princippet om ligestilling af parterne herved tilsidesættes.
                           
                        
            
                  4.
               
               
                  Fjerde anbringende vedrørende tilsidesættelse af finansforordningens artikel 136, stk. 3, og tilsidesættelse af proportionalitetsprincippet, som er sikret ved artikel 49 i chartret om grundlæggende rettigheder.
                  
                               
                           
                           
                              Kommissionen anvendte den strengeste sanktion, der er fastsat i artikel 106, stk. 14, litra c), i forordning nr. 966/2012, som affattet ved forordning 2015/1929, som også er den strengeste sanktion, der er fastsat i finansforordningens artikel 139. Henset til samtlige faktiske omstændigheder og til det forhold, at spørgsmålet om, hvorvidt sagsøgeren groft misligholdt kontrakten, endnu er genstand for domstolsprøvelse, indebærer anvendelsen af den strengeste sanktion fastsat i artikel 106, stk. 14, litra c), i forordning nr. 966/2012 en tilsidesættelse af proportionalitetsprincippet, som er fastsat i artikel 49, stk. 3, i chartret om grundlæggende rettigheder.